Diari Oficial de la Generalitat Valenciana


Sumari del DOGV 7121, del 30-09-2013 (2013/9304)

RESOLUCIÓ de 24 de setembre de 2013, del president de l'Institut Valencià de Competitivitat Empresarial (IVACE), per la qual s'amplia el termini de presentació de sol·licituds a la convocatòria d'instruments financers per a projectes d'innovació de l'exercici 2013 aprovada per Resolució de 12 de juliol de 2013, del president de l'Institut Valencià de Competitivitat Empresarial, IVACE.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9304


Data del document
:   24-09-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de setembre de 2013, del president de l'Institut Valencià de Competitivitat Empresarial (IVACE), per la qual s'amplia el termini de presentació de sol·licituds a la convocatòria d'instruments financers per a projectes d'innovació de l'exercici 2013 aprovada per Resolució de 12 de juliol de 2013, del president de l'Institut Valencià de Competitivitat Empresarial, IVACE. [2013/9304]  
Per Resolució de 12 de juliol de 2013, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes d'innovació per a l'exercici 2013 (DOCV 7071, de 19 de juliol de 2013).  
L'apartat 2 de l'article 6. Sol·licitud de l'instrument financer préstec bonificat-subvenció, establia que el termini de presentació de sol·licituds a l'instrument financer combinat préstec bonificat-subvenció finalitzaria el 30 de setembre de 2013. Ara bé, la publicació de la convocatòria en ple període estival i, en conseqüència, el fet que la difusió de la convocatòria haja tingut lloc en dates pròximes al final del termini de presentació de sol·licituds ha reduït el marge a les empreses per a preparar i presentar les seues sol·licituds d'ajudes. Tenint en compte la novetat del programa d'ajudes i l'interés mostrat per les empreses, s'estima procedent una ampliació del termini de presentació de sol·licituds fins al 15 d'octubre de 2013.  
  
En atenció de tot això i de conformitat amb l'article 1.4 de l'Orde de la Conselleria d'Empresa, Universitat i Ciència de 12 de desembre de 2006, resolc:  
  
Article únic. Modificació de la convocatòria  
Es modifica l'article 6. Sol·licitud de l'instrument financer préstec bonificat-subvenció, apartat 2. Termini de presentació de sol·licituds de la Resolució de 12 de juliol de 2013, del president de l'IVACE, que passa a tindre la redacció següent:  
«El termini de presentació de sol·licituds a l'instrument financer combinat préstec bonificat-subvenció finalitzarà el 15 d'octubre de 2013».  
  
Disposició final única  
  
La present resolució entrarà en vigor el dia que es publique.  
  
València, 24 de setembre de 2013. El president de l'Institut Valencià de Competitivitat Empresarial: Máximo Buch Torralva.